Прыехаўшы ў “Рассвет”, муж пачаў працаваць электрыкам, а я пайшла ў паляводчую брыгаду. На кіраўскай зямлі ў нас нарадзіліся сын і дачка, гаспадарка выдзеліла жыллё. У 1964 годзе я перайшла працаваць на ферму: спачатку была падменнай даяркай, потым загадчык МТФ прапанаваў мне набраць групу першацёлак. Шчыра кажучы, мне вельмі падабалася гэтая работа: я кожную карову ведала па мянушцы, імкнулася, каб жывёла заўсёды была накормленая і дагледжаная.